text: Virksomheder mangler lærlinge
  15 september 2012 kl. 07.03
  Flere fagområder i det syd- og sønderjyske område mangler lærlinge. Det fortæller DR P4 Syd.
  På landsplan mangler der tusindvis af praktikpladser, men i den vestlige del af syd- og sønderjylland må virksomheder forgæves spejde efter lærlinge.
  Det gælder bl.a. indenfor restaurationsbranchen, hvor der er ledige pladser til både kokke og tjenere. Også indenfor murer- og tømrerfaget er der ledige praktikpladser, og der er også mulighed fro at få en uddannelse som elektriker og industritekniker, oplyser DR P4 Syd.
  